తెలంగాణలో మహిళా తహసీల్దార్ దారుణహత్య WATCH LIVE TV
అర్జున అవార్డ్ పంక్షన్‌కి పుజారా గైర్హాజరు..?
అర్జున అవార్డ్‌కి ఎంపికవడం గొప్ప గౌరవంగా భావిస్తున్నాను. కానీ.. ప్రస్తుతం నేను ఇంగ్లాండ్‌లో ఒక జట్టు తరఫున కౌంటీల్లో
TNN | Updated:
Aug 28, 2017, 04:48PM IST
క్రికెటర్&zwnj;కి మైదానంలో మ్యాచ్ ఆడటం కంటే.. మరేది అంత సంతోషాన్నివ్వదనే విషయాన్ని మరోసారి నిరూపించాడు భారత మిడిలార్డర్ బ్యాట్స్&zwnj;మెన్ చతేశ్వర్ పుజారా . టెస్టు ఫార్మాట్&zwnj;లో గత కొంతకాలంగా అసమాన ప్రతిభ కనబరుస్తున్న పుజారాకి కేంద్ర ప్రభుత్వం ఇటీవల అర్జున అవార్డ్&zwnj;ని ప్రకటించిన విషయం తెలిసిందే. అతనితో పాటు మొత్తం 17 మంది క్రీడాకారులు మంగళవారం రాష్ట్రపతి భవన్&zwnj;లో రాష్ట్రపతి చేతుల మీదుగా ఈ అవార్డ్స్&zwnj;ని అందుకోవాల్సి ఉంది. కానీ.. మ్యాచ్&zwnj;ల కారణంగా పుజారా ఈ కార్యక్రమానికి గైర్హాజరు అవుతున్నట్లు సోమవారం ప్రకటించాడు.
&lsquo;అర్జున అవార్డ్&zwnj;కి ఎంపికవడం గొప్ప గౌరవంగా భావిస్తున్నాను. కానీ.. ప్రస్తుతం నేను ఇంగ్లాండ్&zwnj;లో ఒక జట్టు తరఫున కౌంటీల్లో ఆడుతున్నాను. దీని కారణంగా ఈ అవార్డుని మంగళవారం నేను స్వయంగా వచ్చి అందుకోలేను. ఆటలోని నిబద్ధతే నన్ను ఈ స్థాయికి చేర్చింది. అవార్డ్ కార్యక్రమానికి హాజరవడం.. అవార్డు అందుకోవడం గొప్ప గౌరమే. కానీ.. దొరికిన అవకాశాన్ని చేజిక్కించుకుని క్రికెట్ ఆడేందుకే నేను ఎక్కువ ప్రాధాన్యత ఇస్తా&rsquo; అని పుజారా వెల్లడించాడు. జాతీయ క్రీడల దినోత్సవం సందర్భంగా మంగళవారం ఈ అవార్డ్స్&zwnj;ని రాష్ట్రపతి అందజేయనున్నారు.